cyanic-selkie/wikianc huggingface dataset:
নারায়ণগঞ্জ জেলা
অর্থনীতি
thumb|নারায়ণগঞ্জ জেলার কাঁচপুর শিল্প এলাকা গড়ে উঠেছে [[শীতলক্ষ্যা নদী তীর ঘেঁষে।]]
রপ্তানী শিল্পে পাট যখন বাংলাদেশের প্রধানতম পণ্য, তখন নারায়ণগঞ্জ "প্রাচ্যের ডান্ডি" নামে খ্যাত থাকলেও বর্তমানে নিট গার্মেন্টস ও হোসিয়ারী শিল্পের জন্য সুপরিচিত। নিটওয়্যার রপ্তানীকারকদের সংগঠন "বিকেএমইএ" ও হোসিয়ারী শিল্প উদ্যোক্তাদের প্রধান কার্যালয় "হোসিয়ারী সমিতি" নারায়ণগঞ্জে অবস্থিত। ফতুল্লা এনায়েতনগর এলাকায় অবস্থিত বিসিক শিল্পনগরীতে প্রায় ৭০০ গার্মেন্টস আছে। সারা নারায়ণগঞ্জ শহরে প্রায় ১ হাজার রপ্তানিমুখী গার্মেন্টস আছে। এগুলোর মধ্যে বেশিরভাগ গার্মেন্টসই নিট গার্মেন্টস। বর্তমানে নারায়ণগঞ্জের তৈরী পোশাক রাজধানী ঢাকাতে ও বেশ সুনাম অর্জন করতে পেরেছে।
বর্তমানেও নারায়ণগঞ্জ পাট শিল্পের জন্য বিখ্যাত। বিশ্বের সবচেয়ে বড় পাটকল আদমজী পাটকল নারায়ণগঞ্জে অবস্থিত ছিল যা বর্তমানে বন্ধ করে আদমজী ইপিজেড গড়ে তোলা হয়েছে। পাট ব্যবসায়ী ও রপ্তানিকারকদের সংগঠন বাংলাদেশ জুট এসোসিয়েশন বা বিজেএ এর প্রধান কার্যালয় নারায়ণগঞ্জে অবস্থিত।
রূপগঞ্জ ও সোনারগাঁও অঞ্চলের জামদানি ও মসলিনের কাপড় তৈরির ইতিহাস প্রায় সাড়ে ৪ শত বছরের পুরোনো। ইতিহাস খ্যাত মসলিন কাপড় প্রাচীনকালে এখানে তৈরী হতো। মিশরের মমির শরীরে পেচানো মসলিন এই সোনারগাঁয়ের তৈরি বলে জানা যায়। বর্তমানে জামদানি শিল্প টিকে থাকলেও মসলিন শিল্প বিলুপ্ত।
নারায়ণগঞ্জের চাষাড়া এলাকা জুড়ে গড়ে উঠেছে ছোট বড় অনেক ব্যবসা কেন্দ্র। এক কথায় বলা যায় চাষাড়া এখন নারায়ণগঞ্জের প্রাণকেন্দ্র।
শিক্ষা
নারায়ণগঞ্জ জেলায় ১টি বেসরকারি বিশ্ববিদ্যালয়, সরকারি ও বেসরকারি মিলে মোট ২০ টি কলেজ, ২০ টি উচ্চ মাধ্যমিক বিদ্যালয়(একই সাথে স্কুল ও কলেজ), ভোকেশনাল স্কুল ২, মাধ্যমিক বিদ্যালয় ১২৭, প্রাথমিক বিদ্যালয় ৪৫৮, কিন্ডার গার্টেন ৭৬ ও মাদ্রাসা ৫৬ রয়েছে। ২০১১ সালের তথ্য অনুযায়ী জেলার শিক্ষার হার ৫৭.১০%, নারী স্বাক্ষরতার হার ৫৯.৪৮% এবং পুরুষ স্বাক্ষরতার হার ৫৪.৫৬%, যা জাতীয় স্বাক্ষরতার হার ৬৬.৪% এর চেয়ে কম। হামদার্দ বিশ্ববিদ্যালয় সোনারগাও উপজেলায় অবস্থিত, দেশের সর্বপ্রথম স্থাপিত  মেরিন ও শিপবিল্ডিং ডিপ্লোমা ইঞ্জিনিয়ারিং ইনস্টিটিউট এখানে রয়েছে। এছাড়া সরকারি তোলারাম কলেজ ও নারায়ণগঞ্জ সরকারি মহিলা কলেজ জেলার সবচেয়ে গুরুত্বপূর্ণ শিক্ষা প্রতিষ্ঠান।
গণমাধ্যম
জাতীয় দৈনিকগুলোর পাশাপাশি নারায়ণগঞ্জ হতে প্রকাশিত হচ্ছে প্রায় ১৬টি দৈনিক, ৯টি সাপ্তাহিক পত্রিকা।
গায়ত্রী গ্যামার্স মেমোরিয়াল পুরস্কার
গায়ত্রী গ্যামার্স মেমোরিয়াল পুরস্কার আমেরিকার নিউজার্সির আনন্দ মন্দির থেকে উত্তর আমেরিকায় সাহিত্যে অবদানের জন্যে এই পুরস্কার প্রদান করা হয়। এই পুরস্কারের প্রধান লক্ষ্য হলো উত্তর আমেরিকায় যে বাঙালিরা সাহিত্যে বিশেষ অবদান রেখে চলেছেন তাদেরকে সম্মাননা জানানো। পুরস্কারটি শুরু হয়েছিল ২০১০ সালে। পুরস্কারটির প্রাতিষ্ঠানিক রূপ সম্ভব হয়েছিল প্রয়াত গায়ত্রী গ্যামার্সের স্বামী জেরী গ্যামার্সের ঐকান্তিক আগ্রহ ও অনুদানের ফলে। গায়ত্রী  ছিলেন একজন লেখিকা ও শিল্পী। আনন্দ মন্দির থেকে প্রকাশিত আনন্দসংবাদ ও আনন্দলিপির সম্পাদকমণ্ডলীর অন্যতম সদস্যাও ছিলেন তিনি। এই পুরস্কারের আওতায় বার্ষিক দুটি নগদ টাকার পুরস্কার দেওয়া হয় — একটি বাংলা ভাষায় লেখার জন্য আর একটি ইংরেজি ভাষায় লেখার জন্য। প্রতিটির অর্থমূল্য ৫০০ আমেরিকান ডলার। সঙ্গে রয়েছে শংসাপত্র।
আনন্দ মন্দিরের বৈশিষ্ট্য
ধর্মীয় অনুষ্ঠানের বাইরেও আনন্দ মন্দির সমাজের সকলকে নিয়ে সাংস্কৃতিক কর্মকাণ্ড পরিচালনা করে থাকে। সাহিত্য, ইতিহাস, দর্শন, বিজ্ঞান, অঙ্ক, অর্থনীতি, সমাজ-উৎসারিত ঘটনাবলি, নাটক, সিনেমা, গান এমনকি খেলাধুলা নিয়েও সেখানে রয়েছে ব্যাপক আয়োজন। আকর্ষণীয় ও উদ্দীপনাময় মাসিক সাহিত্য ও আলোচনাসভার আয়োজন করাও এই প্রতিষ্ঠানের লক্ষ্য। আনন্দ মন্দিরের মূলমন্ত্র হলো, “আলোচনা মানবিক ও মনের উৎকর্ষ সাধনে সহায়ক”।
স্কোশিয়া ব্যাংক গিলার পুরস্কার
স্কোশিয়া ব্যাংক গিলার পুরস্কার গত দুই দশক জুড়ে কানাডার সাহিত্যামোদীদের কাছে বিপুল আলোচনার বিষয়। বর্তমানে এর অর্থমূল্য এক লাখ ডলার। সংক্ষিপ্ত তালিকার বাকি চার সদস্যের প্রত্যেকে পান দশ হাজার ডলার করে। গিলার পুরস্কার দেওয়া হয় কথাসাহিত্য গ্রন্থের জন্য। শুরুতে পঁচিশ হাজার ডলার দেওয়া হতো। টরন্টোর ধনাঢ্য ব্যবসায়ী জ্যাক র‌্যাবিনোভিচ তাঁর প্রয়াত স্ত্রী ডরিস গিলারের স্মৃতিকে স্মরণীয় করে রাখতে এই পুরস্কারের প্রচলন করেন। ২০০৫ সালে পুরস্কারের সঙ্গে যুক্ত হয় কানাডার গুরুত্বপূর্ণ যে ব্যাংকটি সেটি হলো স্কোশিয়া। পুরস্কারের নামকরণ করা হয় ‘স্কোশিয়া ব্যাংক গিলার পুরস্কার’। পুরস্কারের অর্থমূল্য বাড়িয়ে করা হয় পঞ্চাশ হাজার ডলার। চল্লিশ হাজার দেওয়া হতো বিজয়ী লেখককে আর সংক্ষিপ্ত তালিকার চার লেখককে দেওয়া হতো আড়াই হাজার করে। ২০০৬ সালে বিজয়ী লেখকের ভাগ বাড়িয়ে করা হয় পঞ্চাশ হাজার ডলার এবং সংক্ষিপ্ত তালিকায় লেখকের জন্য করা হয় পাঁচ হাজার ডলার করে। ২০১৪ সাল থেকে অর্থের পরিমাণ বেড়ে দ্বিগুণ হয়েছে—বিজয়ী এক লাখ এবং সংক্ষিপ্ত তালিকায় স্থান লাভকারী দশ হাজার ডলার করে পাচ্ছেন।
স্কোশিয়া ব্যাংক গিলার পুরস্কার ২০২২
ক্যালগেরি বিশ্ববিদ্যালয়ের ইংরেজি বিভাগের অধ্যাপক সুজথ মায়ার (জন্ম ১৯৫৭) এ বছর এক লক্ষ ডলার মূল্যের স্কোশিয়া ব্যাংক গিলার পুরস্কার লাভ করেছেন। উপন্যাসের নাম 'দ্য স্লিপিং কার পোর্টার'। সুজাথের প্রথম উপন্যাস 'মুন হানি' প্রকাশিত হয়েছিল ১৯৯৫ সালে। বাকি উপন্যাসগুলো হলো 'দ্য উইডোস' (১৯৯৮), 'ভেনস হাম' (২০০৪), 'মনোসেররস' (২০১১)।
স্কোশিয়া ব্যাংক গিলার পুরস্কার ২০২১
এক লাখ ডলার মূল্যের কানাডার সবচেয়ে দামী সাহিত্য পুরস্কারটি এবছর পেলেন ওমর এল আকাদ (জন্ম ১৯৮২)। মিশরে জন্ম নেওয়া ৩৯ বছরের এই লেখক যে উপন্যাসের জন্যে পুরস্কার পেলেন সেটির নাম What Strange Paradise। উদবাস্তু এক কিশোরের বেদনাবিধুর গল্প নিয়ে এই উপন্যাস। এবার জমা পড়েছিল ১৭৪টি বই।
স্কোশিয়া ব্যাংক গিলার পুরস্কার ২০২০
২০২০ সালে স্কোশিয়া ব্যাংক গিলার পুরস্কার পেয়েছেন টরন্টোর সাহিত্যিক সুুভনকম থানাভনসার। যে গ্রন্থের জন্যে তিনি এই পুরস্কার পেলেন তার নাম, 'হাও টু প্রোনাউন্স নাইফ' (কীভাবে নাইফ উচ্চারণ করতে হয়)। থাইলান্ডের এক রিফিউজি ক্যাম্পে ১৯৭৮ সালে জন্ম নেওয়া  সুুভনকম তার ইএসএল ক্লাসের উল্লেখ করে বলেন, "ছত্রিশ বছর আগে আমি নাইফ শব্দটি ঠিকভাবে উচ্চারণ করতে না পারায় একটি পুরস্কার থেকে বঞ্চিত হয়েছিলাম। কিন্তু আজ আমি পেলাম।" বলে রাখা যেতে পারে, কানাডার বহুল আকাঙ্ক্ষিত এই সাহিত্য পুরস্কারের জন্যে এবার জমা পড়েছিল ১১৮টি বই। সুুভনকম থানাভনসার নাম ঘোষণা করেন গতবছরের গিলার বিজয়ী লেখক আয়ান উইলিয়ামস।
স্কোশিয়া ব্যাংক গিলার পুরস্কার ২০১৯
২০১৯ সালে এই পুরস্কার লাভ করেন ইন উইলিয়ামস। সংক্ষিপ্ত তালিকায় অন্য যারা ছিলেন তারা হলেন মাইকেল ক্রমি, ডেভিড মেজমসগিস, এলিক্স অহলীন, স্টিভেন প্রাইস, মেগান গেইল কোলস। ইন উইলিয়ামসের উপন্যাসের নাম হলো রিপ্রোডাকশনস। অনুষ্ঠানে উপস্থিত ছিলেন অগ্রগণ্য সাহিত্যিক মার্গারেট অ্যাটউড, রোহিনতন মিস্ত্রি, মাইকেল রেডহিল, ইসি এডুগনসহ অনেক বরেণ্য লেখক-সাহিত্যিক ও বিশিষ্টজন। পাঁচ সদস্যের জুরি বোর্ডের প্রধান ছিলেন কানাডীয় সাহিত্যিক রান্ডি বয়োগদা। এবার অন্য যে-ছয়জন লেখক বড় তালিকায় ছিলেন তাঁরা হলেন: মার্গারেট অ্যাটউড, আন্দ্রে আলেক্সিস, মাইকেল কৃষ্টি, এডাম ফোল্ডস, কে ডি মিলার, জালিকারেড বেন্তা।
ইতিহাস
১৯৯৪ সালে শুরুর বছরে গিলার পুরস্কার পেয়েছিলেন কানাডার বরেণ্য কথাসাহিত্যিক এম. জি. ভাসানজী। সে-বছর তাঁর লেখা উপন্যাসটির নাম ছিল ‘দ্য বুক অব সিক্রেটস’। রোহিনতন মিস্ত্রি ‘অ্যা ফাইন ব্যালান্স’এর জন্য পান ১৯৯৫ সালে। মার্গারেট অ্যাটউড পান ১৯৯৬ সালে। বিশ্বজুড়ে আলোড়ন সৃষ্টিকারী ‘অ্যালিয়াস গ্রেস’ উপন্যাসের জন্য তাঁর সেই প্রাপ্তি। পরবর্তীকালে যে-কথাসাহিত্যিকেরা এই তালিকায় যুক্ত হয়েছেন তাঁরা হলেন মরডেকাই রিচলার (১৯৯৭), এলিস মানরো (১৯৯৮), মাইকেল ওনডাডজি (২০০০), ডেভিড অ্যাডামস রিচার্ডস (২০০০) প্রমুখ। অতীতে পুরস্কারপ্রাপ্ত অন্য যে কথাসাহিত্যিকেরা বিশেষ মর্যাদায় কানাডার সাহিত্যজগতে বর্তমানে উজ্জ্বল তাঁরা হলেন: অস্টিন ক্লার্ক (দ্য পোলিস্ড হো, ২০০২), ভিনসেন্ট ল্যাম (ব্লাডলেটিং অ্যান্ড মিরাকুলাস কিওরস, ২০০৬), এলিজাবেথ হে লেইট নাইটস অন এয়ার, (২০০৭), জোহানা স্কিবসরুড (দ্য সেন্টিমেন্টালিস্ট, ২০১০), আন্ড্রে অ্যালেক্সিস (ফিফটিন ডগস, ২০১৫) প্রমুখ।
আলেকসঁদ্র দেসপ্লা
আলেকসঁদ্র দেসপ্লা|থাম্ব আলেকসঁদ্র মিশেল জেরার দেসপ্লা (জন্ম: ২৩ আগস্ট ১৯৬১) হলেন একজন ফরাসি-গ্রিক চলচ্চিত্রের সুরকার। তিনি দ্য গ্র্যান্ড বুদাপেস্ট হোটেল ও দ্য শেপ অব ওয়াটার চলচ্চিত্রের সুরায়োজনের জন্য দুইবার একাডেমি পুরস্কার অর্জন করেন ও আরও সাতটি একাডেমি পুরস্কারের মনোনয়ন লাভ করেন। এছাড়া তিনি আটটি সেজার পুরস্কারের মনোনয়ন হতে তিনটি পুরস্কার, সাতটি বাফটা পুরস্কারের মনোনয়ন হতে তিনটি পুরস্কার, সাতটি গোল্ডেন গ্লোব পুরস্কারের মনোনয়ন হতে দুটি পুরস্কার এবং ছয়টি গ্র্যামি পুরস্কারের মনোনয়ন হতে দুটি পুরস্কার জয় করেন।
দেসপ্লা স্বাধীন ও বাণিজ্যিক চলচ্চিত্রসহ বিভিন্ন ধরনের চলচ্চিত্রে কাজ করেছেন, তন্মধ্যে উল্লেখযোগ্য হল দ্য কুইন (২০০৬), দ্য গোল্ডেন কম্পাস (২০০৭), দ্য কিউরিয়াস কেইস অফ বেঞ্জামিন বাটন (২০০৮), দ্য টোয়ালাইট সাগা: নিউ মুন (২০০৯), ফ্যান্ট্যাস্টিক মিস্টার ফক্স (২০০৯), দ্য কিংস স্পিচ (২০১০), হ্যারি পটার অ্যান্ড দ্য ডেথলি হ্যালোজ - পার্ট ১ (২০১০) ও পার্ট ২ (২০১১), মুনরাইজ কিংডম (২০১২), আর্গো (২০১২), রাইজ অব দ্য গার্ডিয়ান্স (২০১২), জিরো ডার্ক থার্টি (২০১২), গডজিলা (২০১৪), দি ইমিটেশন গেম (২০১৪), আনব্রোকেন (২০১৪), দ্য ডেনিশ গার্ল (২০১৫), ও আইল অব ডগস (২০১৮)।
প্রারম্ভিক জীবন
দেসপ্লা প্যারিসে জন্মগ্রহণ করেন। তার পিতা ফরাসি ও মাতা গ্রিক। বার্কলির ক্যালিফোর্নিয়া বিশ্ববিদ্যালয়ে পড়াকালীন তাদের সাক্ষাৎ হয়। বিয়ের পরে তার ফ্রান্সে ফিরে যান এবং সেখানেই দেসপ্লা জন্মগ্রহণ করেন। তার দুই বড় বোন মারি-ক্রিশ্চিন, যিনি কিকি নামেও পরিচিত, এবং রোজালিন্দা দেসপ্লা।
পাঁচ বছর বয়সে তিনি পিয়ানো বাজানো শুরু করেন। তিনি ট্রাম্পেট ও বাঁশিতে দক্ষ হয়ে ওঠেন। তিনি ফ্রান্সে ক্লোদ বালিফ ও ইয়ানিস জেনাকিসের সাথে এবং মার্কিন যুক্তরাষ্ট্রে জ্যাক হেয়েসের সাথে পড়াশোনা করেন। দেসপ্লা অতি দ্রুত দক্ষ পরিবেশক ও সুরকার হয়ে ওঠেন।
চলচ্চিত্রের ভক্ত দেসপ্লা বাল্যকাল থেকে চলচ্চিত্রের সুরকার হতে চাইতেন এবং তার স্বপ্ন পূরণের লক্ষ্যে তিনি কাজ করে যান। তিনি ১৯৮৬ প্রথম ল্য সুফিলু চলচ্চিত্রে সুরারোপ করেন। তার প্রথম চলচ্চিত্রের সঙ্গীতের রেকর্ডিংয়ের সময় তিনি বেহালাবাদক দমিনিক ল্যমনিয়ের সাথে পরিচিত হন, যাকে তিনি পরিবর্তীকালে বিয়ে করেন।
দেসপ্লা ১৯৮০-এর দশক থেকে অনেক চলচ্চিত্রে কাজ করেছেন এবং তার হলিউডে আত্মপ্রকাশ ঘটে ২০০৩ সালে গার্ল উইথ আ পার্ল ইয়াররিং চলচ্চিত্র দিয়ে।
কর্মজীবন
দেসপ্লা দ্য কুইন (২০০৬) চলচ্চিত্রে সুরারোপ করে তার প্রথম শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন। ২০০৭ সালে তিনি ফিলিপ পুলম্যানের দ্য গোল্ডেন কম্পাস, মার্কিন সুরকার অ্যারন জিগম্যানের সাথে যৌথভাবে জাচ হেমের প্রথম চলচ্চিত্র মিস্টার ম্যাগোরিয়াম্‌স ওয়ান্ডার এম্পোরিয়াম, এবং অ্যাং লির লাস্ট, কশন চলচ্চিত্রের সুর রচনা করেন। দ্য কিউরিয়াস কেইস অফ বেঞ্জামিন বাটন (২০০৮) চলচ্চিত্রের সুরায়োজনের জন্য তিনি তার দ্বিতীয় একাডেমি পুরস্কারের মনোনয়ন লাভ করেন। ২০০৯ সালে তিনি দ্য টোয়ালাইট সাগা: নিউ মুন ও ফ্যান্ট্যাস্টিক মিস্টার ফক্স চলচ্চিত্রের সুর রচনা করেন। দ্বিতীয় চলচ্চিত্রটির জন্য তিনি তার তৃতীয় একাডেমি পুরস্কারের মনোনয়ন এবং শ্রেষ্ঠ মৌলিক সঙ্গীত বিভাগে বাফটা পুরস্কারের মনোনয়ন লাভ করেন। দুটি পুরস্কার আয়োজনেই তিনি মাইকেল জাচ্চিনোর কাছে পরাজিত হন, যিনি আপ চলচ্চিত্রের জন্য এই দুটি পুরস্কার জিতে নেন।
দ্য কিংস স্পিচ (২০১০) চলচ্চিত্রের জন্য তিনি তার চতুর্থ একাডেমি পুরস্কারের মনোনয়ন লাভ করেন। তিনি হ্যারি পটার ধারাবাহিকের হ্যারি পটার অ্যান্ড দ্য ডেথলি হ্যালোজ - পার্ট ১ (২০১০) ও পার্ট ২ (২০১১) চলচ্চিত্রের সুর করেন। মুনরাইজ কিংডম (২০১২) চলচ্চিত্রের সুর বাজানোর জন্য মনোরম ও নান্দনিক বলে বিবেচিত হয়। আর্গো (২০১২), রাইজ অব দ্য গার্ডিয়ান্স (২০১২), জিরো ডার্ক থার্টি (২০১২)। ২০১৪ সালে তিনি গডজিলা, দি ইমিটেশন গেম, আনব্রোকেন ছবির সুর করেন। দ্য গ্র্যান্ড বুদাপেস্ট হোটেল ছিল পরিচালক ওয়েস অ্যান্ডারসনের সাথে তার তৃতীয় কাজ এবং এই ছবির সুর বেশি মর্মস্পর্শী ছিল। এই চলচ্চিত্রের সুরায়োজনের জন্য তিনি তার প্রথম একাডেমি পুরস্কার অর্জন করেন। পরের বছর তিনি দ্য ডেনিশ গার্ল (২০১৫) চলচ্চিত্রের সুর করেন।
২০১৮ সালে দ্য শেপ অব ওয়াটার চলচ্চিত্রের সুরায়োজনের জন্য তিনি তার দ্বিতীয় একাডেমি পুরস্কার এবং দ্বিতীয় গোল্ডেন গ্লোব পুরস্কার অর্জন করেন। এছাড়া তিনি আইল অব ডগস (২০১৮) ও লিটল উইমেন (২০১৯) চলচ্চিত্রে সুরারোপের জন্য আরও দুটি অস্কারের মনোনয়ন লাভ করেন।
সূক্ষ্ম শরীর
সূক্ষ্ম শরীর (सूक्ष्म शरीर, ) হল মানবদেহের "অর্ধবস্তু"  আঙ্গিক, যা সম্পূর্ণ শারীরিক বা সম্পূর্ণ আধ্যাত্মিক নয়, বিভিন্ন গোপনীয়, গোপন ও রহস্যময় শিক্ষা অনুসারে। এটি "মন-দেহের দ্বৈতবাদ" এর সাথে বৈপরীত্য যা পশ্চিমা চিন্তাধারাকে প্রাধান্য দিয়েছে। চীনের তাওবাদ ও হিন্দুধর্ম, বৌদ্ধ ও জৈন ধর্মের মত সূক্ষ্ম দেহটি গুরুত্বপূর্ণ, প্রধানত তন্ত্র ও যোগের উপর ফোকাস করে এমন শাখাগুলিতে, যেখানে এটি সুক্ষ্ম-শরীর নামে পরিচিত। যাইহোক, বেশিরভাগ এশিয়ান সংস্কৃতির সাথে যুক্ত থাকাকালীন, মন ও শরীরের জন্য অ-দ্বৈতবাদী পদ্ধতি বিশ্বের অনেক জায়গায় পাওয়া যায়।
মাওয়াংডুই সমাধিতে পাওয়া তাওবাদী গ্রন্থে সূক্ষ্ম শরীরের ধারণা ও অনুশীলন খ্রিস্টপূর্ব ২য় শতাব্দীর প্রথম দিকে চিহ্নিত করা যেতে পারে। যদিও "স্পষ্টতই বর্তমান"  ভারতীয় চিন্তাধারায় খ্রিস্টপূর্ব ৪র্থ থেকে ১ম শতাব্দীর প্রথম দিকে যখন তৈত্তিরীয় উপনিষদ পঞ্চকোষ বর্ণনা করে। সম্পূর্ণরূপে গঠিত সূক্ষ্ম শরীর তত্ত্ব ভারতে গড়ে ওঠেনি যতক্ষণ না তান্ত্রিক আন্দোলন যা মধ্যযুগে এর সমস্ত ধর্মকে প্রভাবিত করেছিল। ইন্দো-তিব্বতীয় বৌদ্ধধর্মে ভৌত শরীরের সাথে সূক্ষ্ম শরীরের পারস্পরিক সম্পর্ককে দর্শন, বংশ ও পণ্ডিত অনুসারে ভিন্নভাবে দেখা হয় কিন্তু সমাপ্তি পর্যায়ের উদ্দেশ্যগুলি শরীরের মধ্যেই কল্পনা করা হয়। সূক্ষ্ম শরীরে কেন্দ্রবিন্দু থাকে, প্রায়শই চক্র বলা হয়, চ্যানেল দ্বারা সংযুক্ত থাকে, যাকে প্রায়ই নাদী বলা হয়, যা সূক্ষ্ম শ্বাস বহন করে, যাকে প্রায়ই প্রাণ বলা হয়। শ্বাস-প্রশ্বাস এবং অন্যান্য ব্যায়ামের মাধ্যমে, একজন অনুশীলনকারী অতিসাধারণ শক্তি, অমরত্ব বা মোক্ষ অর্জনের জন্য সূক্ষ্ম শ্বাসকে নির্দেশ করতে পারেন।
পাশ্চাত্য ঐতিহ্যে সূক্ষ্ম দেহকে বলা হয় আলোর শরীর। ধারণাটি প্লেটোর দর্শন থেকে এসেছে: 'সূক্ষ্ম' শব্দের অর্থ 'নক্ষত্রের'; এইভাবে সূক্ষ্ম সমতলটি ধ্রুপদী গ্রহগুলির সপ্তস্বর্গ নিয়ে গঠিত। নয়াপ্লাতোবাদ  পোরফিরি এবং প্রক্লাস প্লেটোর মানব মানসিকতার নক্ষত্রময় প্রকৃতির বর্ণনাকে বিশদভাবে বর্ণনা করেছেন। রেনেসাঁ জুড়ে, দার্শনিক ও আলকেমিস্ট, প্যারাসেলসাস এবং তার ছাত্র সহ নিরাময়কারী এবং জন ডি-এর মতো প্রাকৃতিক বিজ্ঞানীরা পৃথিবী ও ঐশ্বরিক মধ্যবর্তী সূক্ষ্ম জগতের প্রকৃতি নিয়ে আলোচনা চালিয়ে গেছেন। সূক্ষ্ম দেহ বা আলোর দেহের ধারণাটি ১৯ ও ২০ শতকের আনুষ্ঠানিক জাদুকরদের দ্বারা গৃহীত হয়েছিল।
বরুণ
বরুণ (বৈজ্ঞানিক নাম:Crateva religiosa) (sacred garlic pear এবং temple plant) হচ্ছে Crateva গণের একটি ফুল গাছের নাম। এদের অন্যান্য নামের ভেতর আছে বালাই লামক, অবিয়ুচ, বর্না, এবং বিদাসি। এটি জাপান, অস্ট্রেলিয়া, দক্ষিণ-পূর্ব এশিয়া এবং কতিপয় দক্ষিণ প্রশান্ত মহাসাগরীয় দ্বীপপুঞ্জের স্থানীয় গাছ। এটি অন্যত্র ফলের জন্য জন্মানো হয়, বিশেষভাবে আফ্রিকা মহাদেশের বিভিন্ন অংশে।
ফুল
বসন্তে নতুন পাতার পরে গ্রীষ্মের শুরুতে বড় বড় থোকা থোকা সাদা বা বেগুনি আঁচযুক্ত ফুল ফোটে। বোঁটা ৩ থেকে ৫ সেমি লম্বা। পাপড়ি ৫ টি ও মুক্ত।
ফল
ফল গোলকার বা ডিম্বাকার। শক্ত ও শাঁসাল হয। এটি দেখতে ৩ থেকে ৫ সেমি চওড়া।
ব্যবহার
বাংলাদেশের মানুষ অতীতকালে ফল পাকাতে এই গাছের পাতা ব্যবহার করতেন। কিন্তু ফল পাকাতে ক্ষতিকারক ক্যালসিয়াম কার্বাইডের ব্যবহার বেড়ে যাওয়ায় এই গাছের কদর নেই।
মাভেন
মাভেন (MAVEN; অর্থাৎ Mars Atmosphere and Volatile Evolution) হল মঙ্গল গ্রহের কক্ষপথে প্রবেশ করে উহাকে কেন্দ্র করে চারপাশে আবর্তনরত অবস্থায় মঙ্গল গ্রহের বায়ুমন্ডল নিয়ে পরীক্ষা নিরীক্ষা করার উপযোগী করে ডিজাইন করা একটি মনুষ্য বিহীন ক্ষুদ্র যান্ত্রিক মহাকাশযান বা স্পেস প্রোব । এটিকে প্রেরণের অন্যতম লক্ষ্য হল মঙ্গল গ্রহের বায়ুমণ্ডল এবং সেখানে প্রচুরপরিমাণে পানি ছিল বলে যে ধারণা করা হয় তা কালের আবর্তে কীভাবে হারিয়ে গেছে তার কারণ নির্ণয় করা।
মাভেন, ২০১৩ সালের ১৮ই নভেম্বর অ্যাটলাস-ভি খেয়াযানের সাথে যুক্ত হয়ে ইহার জন্য নিদিষ্ট প্রথম লঞ্চ উইন্ডোর (Launch window-উৎহ্মেপণ এর জন্য নিদিষ্ট লগ্ন) শুরুতেই সফলভাবে উৎহ্মিপ্ত হয়। রকেটের দ্বিতীয় পর্যায়ে প্রথমবার ইঞ্জিন প্রজ্বলিত হবার পর নভোযানটি পৃথিবীকেন্দ্রিক নিম্ন কহ্মপথে ইঞ্জিন বন্ধ অবস্থায় ২৭ মিনিট ভেসে বেড়ায়, ইহার পর দ্বিতীয় বার পাঁচ মিনিট ইঞ্জিন প্রজ্বলিত করে নভোযানটি সূর্যকেন্দ্রিক একটি স্থানান্তর যোগ্য কক্ষপথে অবস্থান করে যেখান থেকে এটি সহজে মঙ্গলগ্রহ কেন্দ্রিক কক্ষপথে স্থানান্তর হতে পারবে।
পরবর্তীতে প্রায় এক বছর পর ২১শে সেপ্টেম্বর ২০১৪ তারিখে মাভেন মঙ্গলগ্রহের কাছাকাছি পৌঁছনোর পর এটিকে মঙ্গলগ্রহ কেন্দ্রিক একটি উপবৃত্তাকার কক্ষপথে প্রবিষ্ট করান হয়, গ্রহপৃষ্ঠ থেকে এই উপবৃত্তাকার কক্ষপথের সবচেয়ে দুরের বিন্দুর দূরত্ব ৬২০০ কিমি (৩৯০০মাইল) এবং সবচেয়ে কাছের বিন্দুর দূরত্ব ১৫০ কিমি (৯৩ মাইল)। এই বৈজ্ঞানিক অনুসন্ধান এর প্রধান তত্ত্বাবধায়ক হলেন কলোরাডো বোল্ডার বিশ্ববিদ্যালয়ের ল্যাবরেটরি ফর এটমোসফেরিক অ্যান্ড স্পেস ফিজিক্স এর ব্রুস জাকস্কি।
ইতিহাস
মাভেন বা MAVEN হল Mars Atmosphere and Volatile Evolution এর সংক্ষিপ্ত রূপ, বাংলায় যার অর্থ হল মঙ্গলগ্রহর বায়ুমণ্ডল এবং উদ্বায়ী বিবর্তন।  নাসার মঙ্গলগ্রহ অনুসন্ধান কার্যক্রম বা মার্স স্কাউট প্রোগ্রাম এর অধীনে এই মিশনের শুরু,২০১০ সালে মাত্র দুইটি মিশন পরিকল্পনা করার পর  মার্স স্কাউট প্রোগ্রামের সমাপ্তি ঘোষণা করা হলেও এর অধীনে বহুসংখ্যক বিশেষ গবেষণা এবং সাফল্যের সহিত ফিনিক্স ও মাভেন নামের মিশন দুটি পরিচালনা করা হয়। মার্স স্কাউট প্রোগ্রামের প্রতিটি মিশনে উৎহ্মেপণ খরচ বাদে খরচের লক্ষ্য ধরা হয় ৪৮৫ মিলিয়ন  মার্কিন ডলার এর কম, আর উৎহ্মেপণ খরচ প্রায় ১৮৭ মিলিয়ন মার্কিন ডলার।
২০০৮ সালের ১৫ই সেপ্টেম্বর, নাসা, মাভেন প্রস্তাবনা টি ২০১৩ সালের মঙ্গলগ্রহ স্কাউট মিশন এর জন্য নির্বাচিত ঘোষণা করে। মাভেন আরও নয়টি অন্য বৈজ্ঞানিক প্রস্তাব এর সাথে প্রতিদ্বন্দ্বীতা করে চূড়ান্ত পর্বে আসে, চূড়ান্ত পর্বে দুটি প্রস্তাবনা ছিল তার থেকে মাভেন নির্বাচিত হয়।
২০১৩ সালের ২রা আগস্ট উক্ষেপন প্রস্তুতির জন্য মাভেন মহাকাশযানটি ফ্লোরিডার কেনেডি স্পেস সেন্টারে আনা হয়। এরপর নাসা ঘোষণা করে যে মাভেন কে কেপ কানাভেরাল এয়ারফোর্স স্টেশন থেকে ১৮ নভেম্বর ২০১৩ তারিখে অ্যাটলাস-ভি ৪০১ রকেটে যুক্ত করে উৎহ্মেপণ করা হবে। এবং আশা করা হয় যে প্রোব টি ২০১৪ সালের সেপ্টেম্বর মাস পর্যন্ত মঙ্গলগ্রহ পরিমণ্ডলে পৌঁছে যাবে। ভারত থেকে পাঠানো মঙ্গলগ্রহ পরিক্রমাকারী মঙ্গলযান ও প্রায় একই সময়ে মঙ্গলগ্রহে পৌঁছাবে  বলে আশা করা হয়.
১লা অক্টোবর ২০১৩ তারিখে উৎহ্মেপণ এর মাত্র সাত সপ্তাহ আগে, ইউএস গভর্নমেন্ট শাটডাউন (US Government Shutdown) এর কারণে দুই দিনের জন্য সকল কার্যক্রম বন্ধ হয়ে যায়, এছাড়া প্রাথমিক ভাবে ২৬ মাসের জন্য মিশনের কাজ স্থগিত হবার আশঙ্কা দেখা দেয়। ১৮ সেপ্টেম্বর লঞ্চ করার জন্য নির্ধারিত দিন থেকে শুরু করে ৭ই ডিসেম্বারের মধ্যে উৎহ্মেপণ করা না গেলে মাভেন প্রথম লঞ্চ উইন্ডো মিস করবে, কারণ তখন মঙ্গলগ্রহ পৃথিবী থেকে অনেক দূরে চলে যাবে। মঙ্গলগ্রহ আবার যখন পৃথিবীর কাছাকাছি আসবে তখনকার সেই লঞ্চ উইন্ডোর জন্য দীর্ঘদিন অপেক্ষা করতে হবে।
তবে দুই দিন পরে সংশ্লিষ্ট কর্তৃপক্ষের তরফ থেকে একটি ঘোষণা আসে, সেখানে বলা হয় মঙ্গল গ্রহে নাসার যে যন্ত্রপাতি আছে যেমন অপরচুনিটি এবং কিউরিওসিটি রোভার, এগুলোর সাথে ভবিষ্যত যোগাযোগ নিশ্চিত রাখার জন্য নাসা মাভেন এর মিশনটিকে খুবি জরুরি এবং অপরিহার্য বিবেচনা করে, তাই এই প্রক্রিয়া পুনরায় আরম্ভ করা এবং সঠিক সময়ে লঞ্চের প্রস্তুতির জন্য জরুরি তহবিল অনুমোদিত হয়েছে।
মাভেন, ২১শে সেপ্টেম্বর ২০১৪ মঙ্গলগ্রহ পরিমণ্ডলে পৌঁছে পরিক্রমা শুরু করে এবং সাথেসাথে এর দশ মাস যাবত ৪৪২ মিলিয়ন মাইল (৭১১ মিলিয়ন কিলোমিটার) দীর্ঘ পথের আন্তগ্র্রহ যাত্রার পরিসমাপ্তি ঘটে।
300px|thumbnail|right|মাভেন মঙ্গলগ্রহ কেন্দ্রিক উপবৃত্তাকার কক্ষপথে প্রবিষ্ট হবার কল্পিত চিত্র.
অভিযানের লক্ষ্য
মঙ্গলগ্রহে শুষ্ক নদীবক্ষ এবং আবিষ্কৃত পানির উপস্থিতিতে উদ্ভব খনিজ উপাদান ইঙ্গিত করে যে এখানে একসময় প্রয়োজনীয় ঘনত্ব ও উষ্ণতা সম্পন্য আবহাওয়া  ছিল যাতে পানি তরল অবস্হায়  গ্রহপৃষ্ঠর উপর  প্রবাহিত হতে পারতো। যাইহোক, সেই প্রয়োজনীয় ঘনত্ব ও উষ্ণতা সম্পন্য আবহাওয়া হারিয়ে গেছে। বিজ্ঞানীরা ধারণা করেন যে মিলিয়ন মিলিয়ন বছর ধরে মঙ্গলগ্রহের পূর্বের আবহাওয়ার ৯৯ ভাগ হারিয়ে গেছে এবং তার কারণ হল মঙ্গলগ্রহের কেন্দ্র-স্থল  ঠান্ডা হয়ে যাওয়া এবং চৌম্বক ক্ষেত্র নস্ট হয়ে যাওয়া। যার ফলশ্রুতিতে মঙ্গলগ্রহে একসময় বিদ্যমান বেশির ভাগ পানি এবং উদ্বায়ী যৌগ সৌর বায়ু দ্বারা দ্রুত নিশ্চিহ্ন হয়ে গেছে।
মাভেন ২১শে সেপ্টেম্বর ২০১৪ তারিখে সফলভাবে মঙ্গল গ্রহে পৌঁছে এবং গ্রহের চারপাশে কক্ষপথে পরিভ্রমণ শুরু করে। বিজ্ঞানীরা মঙ্গল গ্রহপিষ্টে থাকা কিউরিওসিটি কে মাভেন এর সাথে যৌথ ভাবে বৈজ্ঞানিক পরীক্ষা নিরীক্ষায় ব্যবহার করবে। ফলে একই সময়ে গ্রহপিষ্টের অবস্থা এবং ঊর্ধ্ব বায়ুমণ্ডলের পরিস্থিতি নির্ণয় করা সম্ভব হবে। যেমনঃ কিউরিওসিটি যদি নিচে ধুলো ঝড় সনাক্ত করে মাভেন তখন ঊর্ধ্ব বায়ুমণ্ডলে এর প্রভাব পরীক্ষা করবে।  এছাড়া মাভেন প্রদত্ত সংখ্যাতত্ত্ব আরও কিছু বৈজ্ঞানিক সূত্র প্রদান করবে  যা দিয়ে মঙ্গলগ্রহে বর্তমান মিথেন গঠনের মডেলের পরীক্ষা নিরীক্ষায় ব্যবহার করা যাবে। এছাড়া আরও আশা করা যায় যে মাভেন যে সব তথ্য উপাত্ত সংগ্রহ করবে তা দিয়ে এই লাল গ্রহে কীভাবে মানুষ তাদের অস্তিত্ব টিকিয়ে রাখতে পারবে সেই জ্ঞান বাড়াবে।     ২০৩০ সাল নাগাদ মঙ্গলগ্রহে মানুষ পাঠানোর যে সম্ভাব্য পরিকল্পনা সেখানে এ সকল  বৈজ্ঞানিক তথ্য উপাত্ত গুরুত্তপুর্ন ভুমিকা পালন করবে।
গ্যালারি
<Gallery> MAVEN Ready for Launch.jpg|মাভেন লাঞ্চ প্যাড এর উপর প্রস্তুত,২০১৩। Atlas_V_launches_with_MAVEN_(201311180003HQ).jpg|মাভেন স্পেস প্রোব বিদায়। Artist concept of MAVEN spacecraft.jpg| মাভেন স্পেস প্রোব কল্পিত চিত্র। This_artist%27s_concept_shows_the_MAVEN_spacecraft_orbiting_Mars.jpg| মাভেন স্পেস প্রোব কল্পিত চিত্র ২। Mars_Global_Surveyor.jpg|মাভেন স্পেস পোব কল্পিত চিত্র ৩। MAVEN_in_construction.jpg| মাভেন স্পেস প্রোব এর সোলার প্যানেল। Engineers working on the high-gain antenna of the MAVEN spacecraft.jpg|মাভেন স্পেস প্রোব এর এন্টেনা। MAVEN_spacecraft_instrument_Imaging_Ultraviolet_Spectrograph.jpg| মাভেন স্পেস প্রোব এর ক্যামেরা। </Gallery>
নভোযানের বিবরণ
লকহিড মার্টিন স্পেস সিস্টেম কোম্পানি, মাভেন স্পেস প্রোবটি নির্মাণ এবং পরীক্ষা নিরীক্ষা করেছে। এর নকশা করা হয়েছে পূর্ববর্তি রিকোনিসেন্স (Reconnaissance) এবং ওডেসি নামক মহাকাশযান দুটির উপর ভিত্তি করে। এটি ২.৩ মিটার x ২.৩ মিটার x ২ মিটার উচ্চতার কিউব আকৃতির, এবং উপরের দিকে দুই পাশে দুটি সোলার প্যানেল যুক্ত ডানার আকৃতি আছে যার উভয় প্রান্তে ম্যাগনেটোমিটার সংযুক্ত আছে, যা মোট ১১.৪ মিটার লম্বা। নাসার জেট প্রপুলশন ল্যাবরেটরি মাভেন এর ভেতর খুব উচ্চ ক্ষমতা সম্পন্য টেলিযোগাযোগ ও বেতার সম্প্রচার যন্ত্র যুক্ত করে দিয়েছে। এটির ডেটা প্রেরণ হার ১০মেগাবিট/সেঃ পর্যন্ত। কিন্তু মহাকাশযানটির কক্ষপথ অত্যন্ত উপবৃত্তাকার হওয়াতে এই সুবিধা অনেকাংশ ব্যবহার করা সম্ভব হয় না বিশেষ করে গ্রহপৃষ্ঠে অবতরণ করা সক্রিয় যে যন্ত্রপাতি সেগুলোর সাথে যোগাযোগ এর ক্ষেত্রে।
বৈজ্ঞানিক যন্ত্রপাতি
200px|thumbnail|right|SupraThermal_And_Thermal_Ion_Composition 200px|thumbnail|right|Solar Wind Electron Analyzer (SWEA) - measures solar wind and ionosphere electrons.
মাভেন মঙ্গল গ্রহের ঊর্ধ্ব বায়ুমণ্ডল এবং আয়নমণ্ডলের বর্তমান অবস্থা এবং এগুলোর উপর সূর্য এবং সৌর বায়ুর প্রভাব নিয়ে পরীক্ষা নিরীক্ষা করবে, ইহার ভেতরে যে সব উচ্চ ক্ষমতা সম্পন্য যন্ত্রপাতি পাঠানো হয়েছে সেগুল মঙ্গলগ্রহের বায়ুমণ্ডলে উপস্থিত গ্যাস সমূহর বৈশিষ্ট্য পরিমাপ করবে।  পৃথিবীর এক বছরের সমপরিমাণ সময় ধরে মাভেন মঙ্গলগ্রহর চারিদিক ঘুরতে ঘুরতে বিভিন্য ধরনের বৈজ্ঞানিক উপাত্ত সংগ্রহ করবে,  এই সময়ের ভেতর মাভেন অন্তত পাঁচ বার সে যে উচ্চতায় অবস্থান করছে সেখান থেকে  গ্রহপিষ্টে্র কাছাকাছি আরও নিচে নেমে আসবে ফলে তার পরিক্ষা নিরীক্ষা বায়ুমণ্ডল এর বিভিন্ন্য  স্তরে ব্যাপ্তি ঘটবে। মাভেন যখন নিচে নেমে আসবে তখন গ্রহপৃষ্ঠ থেকে তার কক্ষপথের সবচেয়ে কাছের বিন্দুর দূরত্ব ১৫০ কিমি (৯৩ মাইল) থেকে কমে ১২৫ কিমি (৭৭ মাইল) হবে। এই স্তরে মঙ্গলগ্রহের নিন্ম বায়ুমণ্ডল শেষ হয়ে উচ্চ বায়ুমণ্ডল শুরু হয়। ফলে বিজ্ঞানীরা মঙ্গলের উচ্চ বায়ুমণ্ডলের সকলটুকুই পরীক্ষা নিরীক্ষা করতে পারবে। কলোরাডো বোল্ডার বিশ্ববিদ্যালয়, ক্যালিফোর্নিয়া বিশ্ববিদ্যালয়,বার্কলে এবং গদ্দার্দ স্পেস ফ্লাইট সেন্টার এই তিনটি প্রতিষ্ঠানের প্রত্যেকে মাভেন এর জন্য একটি করে ভিন্ন্য ভিন্ন্য কাজে ব্যবহারের জন্য উচ্চ ক্ষমতা সম্পন্য যন্ত্রপাতি তৈরি করেছে।
পার্টিকেলস এবং ফিল্ড (P&F) প্যাকেজ
ক্যালিফোর্নিয়া বিশ্ববিদ্যালয়,বার্কলে মহাকাশ বিজ্ঞান গবেষণাগার এই প্যাকেজ নির্মাণ করেছে।
রিমোট সেনসিং (RS) প্যাকেজ
কলোরাডো বোল্ডার বিশ্ববিদ্যালয়ের বায়ুমন্ডলীয় ও মহাশূন্য পদার্থবিদ্যা বিজ্ঞানাগার এই প্যাকেজ নির্মাণ করেছে।
প্রাকিতিক গ্যাস এবং আয়নের ভর স্পেকট্রোমিটার (NGIMS) প্যাকেজ
নাসার গদ্দার্দ স্পেস ফ্লাইট সেন্টার এই প্যাকেজ নির্মাণ করেছে।
হোয়াকিন ফিনিক্স
হোয়াকিন রাফায়েল ফিনিক্স (Joaquín Rafael Phoenix; জন্ম ২৮ অক্টোবর ১৯৭৪) হলেন একজন মার্কিন অভিনেতা, প্রযোজক ও সমাজকর্মী। কাজের স্বীকৃতি হিসেবে ফিনিক্স একটি গ্র্যামি পুরস্কার, দুটি গোল্ডেন গ্লোব পুরস্কার অর্জন করেছেন এবং তিনটি একাডেমি পুরস্কার ও বাফটা পুরস্কারের মনোনয়ন লাভ করেছেন। তিনি অভিনেতা রিভার ফিনিক্স এবং অভিনেত্রী রেইন ফিনিক্স, লিবার্টি ফিনিক্স ও সামার ফিনিক্সের ভাই।
ফিনিক্স তার ভাই রিভার ও বোন সামার ফিনিক্সের সাথে টেলিভিশন অনুষ্ঠানে অভিনয়ের মধ্য দিয়ে তার কর্মজীবন শুরু করেন। তার প্রথম গুরুত্বপূর্ণ চলচ্চিত্র ভূমিকা হল হাস্যরসাত্মক নাট্যধর্মী চলচ্চিত্র পেরেন্টহুড (১৯৮৯)। তিনি শিশু অভিনেতা হিসেবে কাজ করার সময় তার নিজের প্রদত্ত নাম লিফ ফিনিক্স নামে কাজ করতেন। পরবর্তীকালে তিনি তার জন্মনাম হোয়াকিন নামে কাজ শুরু করেন এবং টু ডাই ফর (১৯৯৫) ও কুইলস (২০০০) চলচ্চিত্র পার্শ্ব চরিত্রে অভিনয় করে সমাদৃত হন। তিনি ঐতিহাসিক মহাকাব্যিক গ্ল্যাডিয়েটর (২০০০) চলচ্চিত্রে কমোডাস চরিত্রে অভিনয় করে আন্তর্জাতিক অঙ্গনে পরিচিতি লাভ করেন, এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি সঙ্গীতজ্ঞ জনি ক্যাশের জীবনীমূলক ওয়াক দ্য লাইন (২০০৫) ও দ্য মাস্টার (২০১২) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য শ্রেষ্ঠ অভিনেতা বিভাগে ভল্পি কাপ অর্জন করেন। তিনি ও রিভার ফিনিক্স একমাত্র ভ্রাতৃদ্বয়, যাদের অভিনয় বিভাগে একাডেমি পুরস্কারের মনোনীত হয়েছেন।
ফিনিক্সের অন্যান্য উল্লেখযোগ্য চলচ্চিত্র হল সাইনস (২০০২) ও দ্য ভিলেজ (২০০৪), ঐতিহাসিক নাট্যধর্মী হোটেল রুয়ান্ডা (২০০৪), প্রনয়মূলক নাট্যধর্মী হার (২০১৩), অপরাধমূলক ব্যঙ্গধর্মী ইনহেরেন্ট ভাইস (২০১৪)। এছাড়া তিনি ইউ অয়্যার নেভার রিয়েলি হিয়ার (২০১৭) চলচ্চিত্রে গুপ্তহন্তা চরিত্রে অভিনয় করে কান চলচ্চিত্র উৎসব থেকে শ্রেষ্ঠ অভিনেতার পুরস্কার এবং জোকার (২০১৯) চলচ্চিত্রে নাম ভূমিকায় অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।
ওলেগ সালেঙ্কো
ওলেগ আনাতোলিভিচ সালেঙ্কো (Олег Анатольевич Саленко; Олег Анатолійович Саленко; জন্ম: ২৫ অক্টোবর, ১৯৬৯) সাবেক সোভিয়েত ইউনিয়নের লেনিনগ্রাদে জন্মগ্রহণকারী অবসরপ্রাপ্ত রুশ ফুটবলার। ১৯৯২ মৌসুমে ইউক্রেন দলের হয়ে খেলেছেন। তিনি রাশিয়া দলের পক্ষে স্ট্রাইকারের ভূমিকায় অবতীর্ণ হতেন। ১৯৯৪ সালের ফিফা বিশ্বকাপ ফুটবলে গ্রুপ-পর্বে ক্যামেরুনের বিপক্ষে পাঁচ গোল করেছিলেন। এছাড়াও তিনি বুলগেরিয়ার হ্রিস্টো স্টইচকভের সাথে যৌথভাবে প্রতিযোগিতার শীর্ষ গোলদাতার ভূমিকায় অবতীর্ণ হয়ে গোল্ডেন বুট পুরস্কার লাভ করেছিলেন।
ক্লাব ফুটবল
১৯৮৬ থেকে ২০০০ সালের মধ্যে তিনি জেনিত লেনিনগ্রাদ, ডায়নামো কিয়েভ, লগ্রোনেজ, কর্দোবা, ভালেনসিয়া, র‌্যাঞ্জার্স এবং ইস্তানবুলস্পোর ক্লাবের হয়ে খেলেছেন। আকস্মিকভাবেই আন্তর্জাতিক ক্রীড়াঙ্গনে ঝলক দেখান ও আঘাতজনিত কারণে স্বল্প সময়ের মধ্যেই তার খেলোয়াড়ী জীবনের ইতি ঘটে। ২০০০-০১ মৌসুমে পেশাদার ফুটবল লিগে ফিরে আসেন ও পোগোন জেসিন দলের সাথে চুক্তিবদ্ধ হন। কিন্তু শারীরিক সমস্যায় একটিমাত্র খেলায় অংশ নিয়েই খেলা থেকে অবসর নিতে বাধ্য হন সালেঙ্কো।
২০০৩ সালে ইউক্রেন জাতীয় বীচ ফুটবল দলের ম্যানেজার হিসেবে মনোনীত হন। তার দল তিন খেলায় অংশ নিয়ে কেবলমাত্র মার্কিন যুক্তরাষ্ট্রের বিপক্ষে ৬-৫ গোলে জয়লাভ করে। বাদ-বাকী দুই খেলায় ব্রাজিল ও স্পেনের কাছে পরাজিত হয় ইউক্রেন দল। এ প্রতিযোগিতাটি পর্তুগালে জুলাইয়ের শেষদিকে মুন্দিয়ালিতো নামে অনুষ্ঠিত হয়। প্রতিযোগিতা শেষে তিনি বরখাস্ত হন। বর্তমানে তিনি এফএফইউ’র সহযোগী কর্মকর্তার দায়িত্ব পালন করছেন।
আন্তর্জাতিক ফুটবল
২৮ জুন, ১৯৯৪ তারিখে গ্রুপ-পর্বের খেলায় রাশিয়া দল ক্যামেরুনের বিপক্ষে মাঠে নামে। ঐ খেলায় তিনি পাঁচ গোল করে ফিফা বিশ্বকাপ রেকর্ড গড়েন। এছাড়াও সুইডেন দলের বিপক্ষে পেনাল্টিতে আরও এক গোল করে হ্রিস্টো স্টইচকভের সাথে যৌথভাবে ১৯৯৪ ফিফা বিশ্বকাপের সর্বোচ্চ গোলদাতা হন। তারা উভয়েই গোল্ডেন বুট পুরস্কার লাভ করেছিলেন। সালেঙ্কো’র এ অনন্য সাধারণ অর্জন থাকা স্বত্ত্বেও তাঁর দল প্রথম রাউন্ড থেকেই বিদায় নেয়। অন্যদিকে স্টইচকভের বুলগেরিয়া দল প্রতিযোগিতায় আরও চারটি খেলায় অংশ নিয়েছিল। ১৯৮৯ সালে সৌদি আরবে অনুষ্ঠিত ফিফা বিশ্ব যুব চ্যাম্পিয়নশীপে ৬ গোল করে প্রতিযোগিতার সর্বোচ্চ গোলদাতা হয়েছিলেন। তিনিই একমাত্র খেলোয়াড় যিনি ফিফা অনূর্ধ্ব-২০ বিশ্বকাপ ও ফিফা বিশ্বকাপ - উভয় পর্যায়েই গোল্ডেন বুট পুরস্কার পেয়েছিলেন।
সালেঙ্কো আন্তর্জাতিক ফুটবল অঙ্গনে সর্বমোট নয়টি খেলায় অংশগ্রহণ করেন। তন্মধ্যে ইউক্রেন দলের হয়ে একমাত্র খেলায় অংশ নিয়েছিলেন। ১৯৯২ সালে হাঙ্গেরি’র বিপক্ষে তাঁর দল ১-৩ গোলে পরাজিত হয়। ১৯৯৪ সালের বিশ্বকাপের পূর্ব অথবা পরে তিনি আর কোন গোল করতে পারেননি। গোল্ডেন বুট পুরস্কার বিজয়ী একমাত্র খেলোয়াড় হিসেবে তাঁর দল গ্রুপ পর্বেই বিদায় নেয়।
আরলং (একক)
আরলং (প্রতীক E) টেলিযোগাযোগবিদ্যায় ব্যবহৃত একটি মাত্রাহীন একক যা টেলিযোগাযোগ ব্যবস্থার একটি অংশের ওপর আরোপিত চাপ (ফোনকলের পরিমাণ) পরিমাপ করে ।
এখানে, λ প্রতি একক সময়ে আগত ফোনকলের সংখ্যা, h প্রতিটি ফোনকলের গড় স্থায়িত্ব, E আরলং এ প্রকাশিত আরোপিত চাপ ।
আলী
আলী ইবনে আবী তালিব ছিলেন ( علي ابن أبي طالب; জন্ম: c.  ১৩ সেপ্টেম্বর ৬০১ – c.  ২৯ জানুয়ারি, ৬৬১ খ্রি.) ইসলামের নবী মুহম্মাদ সা. এর চাচাতো ভাই, জামাতা ও সাহাবি, যিনি ৬৫৬ থেকে ৬৬১ সাল পর্যন্ত খলিফা হিসেবে গোটা মুসলিম বিশ্ব শাসন করেন। সুন্নি ইসলাম অনুসারে তিনি চতুর্থ রাশিদুন খলিফা। শিয়া ইসলাম অনুসারে তিনি মুহম্মদের ন্যায্য স্থলাভিষিক্ত ও প্রথম ইমাম।    তিনি ছিলেন আবু তালিব ইবনে আবদুল মুত্তালিব ও ফাতিমা বিনতে আসাদের পুত্র, ফাতিমার স্বামী এবং হাসান ও হোসাইনের পিতা। তিনি আহল আল-কিসা ও আহল আল-বাইতের একজন সদস্য।
ছোটবেলায় হযরত মুহাম্মদ (সা.) তাঁর যত্ন নিতেন। হযরত মুহাম্মদ (সা.) এর নিকট আত্মীয়দের আমন্ত্রণের পর আলী প্রায় ৯ থেকে ১১ বছর বয়সে ইসলামে প্রথম বিশ্বাসীদের একজন হন। এরপর তিনি প্রকাশ্যে ইয়াওম আল-ইনজারের আমন্ত্রণ গ্রহণ করেন এবং মুহাম্মদ তাকে তার ভাই, অভিভাবক এবং উত্তরসূরি বলে অভিহিত করেন। তিনি মুহাম্মাদকে তার জায়গায় ঘুমিয়ে লাইলাত আল-মাবিতের রাতে হিজরত করতে সাহায্য করেছিলেন। মদিনায় চলে যাওয়ার পর এবং মুসলমানদের মধ্যে ভ্রাতৃত্বচুক্তি প্রতিষ্ঠার পর মুহাম্মদ তাকে তার ভাই হিসেবে বেছে নেন। মদিনায় তিনি বেশিরভাগ যুদ্ধে পতাকাবাহক ছিলেন এবং সাহসিকতার জন্য বিখ্যাত হয়েছিলেন।
উসমান মিশরীয় বিদ্রোহীদের হাতে নিহত হওয়ার পর আলী পরবর্তী খলিফা নির্বাচিত হন, যা মুসলমানদের মধ্যে প্রথম গৃহযুদ্ধের সাথে মিলে যায়। আলী দুটি পৃথক বিরোধী শক্তির মুখোমুখি হন: মক্কায় আয়িশা, তালহা এবং জুবাইরের নেতৃত্বে একটি দল, যারা খিলাফত নির্ধারণের জন্য একটি কাউন্সিল ডাকতে চেয়েছিল; এবং লেভানতের মুয়াবিয়ার নেতৃত্বে আরেকটি দল, যারা উসমানের রক্তের প্রতিশোধ দাবি করে। তিনি উটের যুদ্ধে প্রথম দলকে পরাজিত করেন; কিন্তু শেষ পর্যন্ত, প্রথম মুয়াবিয়ার সাথে সিফফিনের যুদ্ধ সামরিকভাবে অকার্যকর ছিল, এবং একটি সালিশির দিকে পরিচালিত করে যা রাজনৈতিকভাবে তার বিরুদ্ধে শেষ হয়। এরপর, ৩৮ খ্রিস্টাব্দে, তিনি খারিজিদের সাথে লড়াই করেন - যিনি আলির সালিশি গ্রহণকে বিধর্মী বলে মনে করেন, ও তার বিরুদ্ধে বিদ্রোহ করেন - নাহরাওয়ানে এবং তাদের পরাজিত করেন। অবশেষে আলীকে কুফার মসজিদে অন্যতম খরিজি আব্দুল আল-রহমান ইবনে মুলজাম তলোয়ারের আঘাতে হত্যা করে এবং কুফা শহরের বাইরে তাকে সমাধিস্থ করা হয়। পরে তার মাজার এবং নাজাফ শহর তার সমাধির চারপাশে নির্মিত হয়।
মুসলিম ইতিহাস লিখনধারের উপর ধর্মীয় পার্থক্যের প্রভাবের সত্ত্বেও, সূত্রগুলি একমত যে আলি কঠোরভাবে ধর্মীয় দায়িত্ব পালন করেছিলেন এবং পার্থিব সম্পদ এড়িয়ে ছিলেন। কিছু লেখক তার বিরুদ্ধে রাজনৈতিক দক্ষতা এবং নমনীয়তার অভাবের অভিযোগ করেছেন। উইলফার্ড মাদেলুং-এর মতে, আলী রাজনৈতিক প্রতারণার খেলায় নিজেকে জড়িত করতে চাননি, যা যদিও তাকে জীবনে সাফল্য থেকে বঞ্চিত করেছিল, কিন্তু তার সগুণগ্রাহীদের দৃষ্টিতে তিনি প্রাথমিক অদুর্নীতিগ্রস্ত ইসলামের ধর্মভীরুতার পাশাপাশি প্রাক-ইসলামিক আরবের শৌর্যের উদাহরণ হয়ে উঠেছিলেন। বেশ কিছু গ্রন্থ তাঁর বর্ণিত হাদিস, উপদেশ ও প্রার্থনার প্রতি উৎসর্গীকৃত, যার মধ্যে সবচেয়ে বিখ্যাত নাহজুল আল-বালাগা।
জন্ম ও বংশপরিচয়
আলী মক্কায় কুরাইশ বংশে আনুমানিক ৬০১ খ্রিস্টাব্দে জন্মগ্রহণ করেন। এই বংশের দ্বায়িত্ব ছিল পবিত্র কাবার রক্ষণাবেক্ষণ করা। এই বংশের একটি শাখা হচ্ছে হাশেমি। আলীর মাতা ও পিতা উভয়েই হাশেমি বংশের ছিলেন। আলীর পিতা আবু তালিব কাবা'র প্রহরী এবং শক্তিশালী কুরাইশ গোত্রের একটি গুরুত্বপূর্ণ শাখা বানু হাশিমের শেখ ছিলেন৷ আলীর দাদা বনি হাশিম বংশের কিছু সদস্যসহ হানিফ ছিলেন বা উত্থানের পূর্বে একেশ্বরবাদী বিশ্বাস পদ্ধতির অনুসারী ছিলেন। আলী ইসলামের পবিত্রতম স্থান কাবার অভ্যন্তরে জন্মগ্রহণ করেন। তাঁর পিতা ছিলেন আবু তালিব ইবনে আবদুল মুত্তালিব এবং মাতা ফাতিমা বিনতে আসাদ।
১৩ রজব, শুক্রবার, আবু তালিবের স্ত্রী ফাতেমা বিনতে আসাদ কাবা প্রান্তে প্রবেশ করে আল্লাহর কাছে প্রার্থনা করলেনঃ “হে রক্ষক, আমার যন্ত্রণা কমিয়ে দিন।” হঠাৎ কাবার প্রাচীর খুলে যায় এবং তিনি যেন কোনও অদেখা বাহিনীর দ্বারা কাবার অভ্যন্তরে প্রবেশ করলেন এবং প্রাচীরটি বন্ধ হয়ে গেল। অতঃপর আলী, আবু তালিবের কনিষ্ঠ পুত্র পবিত্র কাবার অভ্যন্তরে জন্মগ্রহণ করেছিলেন। সদ্যোজাত শিশু তার মায়ের সাথে তিন দিন কাবার ভিতরে অবস্থান করেছিলেন। তৃতীয় দিন তিনি দরজা দিয়ে বেরিয়ে এসে দেখলেন মুহাম্মদ বাইরে তাঁর জন্য অপেক্ষা করছেন। মুহাম্মদ তাকে অভুক্ত দেখে তার মুখ থেকে প্রথম খাবার দিয়েছিলেন। তিনি যখন জন্মগ্রহণ করেছিলেন তখন মুহাম্মদ তার নাম প্রস্তাব করেছিলেন "আলী", যার অর্থ "উন্নতমান"। এ কারণেই তার নামটি আরও তাৎপর্যপূর্ণ হয়ে ওঠে। তার পরে তার চাচা আবু তালিবকে বললেন যে, তিনি শিশুটিকে দত্তক নিতে চান।
শিশু বয়স থেকেই আলী মুহাম্মদের কাছে লালিত-পালিত হন। ইসলামের ইতিহাসে তিনি সর্বপ্রথম নবুয়ত ডাকে সাড়া দিয়ে মাত্র ১০ বছর বয়সে ইসলাম গ্রহণ করেন। তিনিই প্রথম পুরুষ মানুষ যিনি ইসলাম ধর্মগ্রহণ করেছিলেন ও তিনি পুরুষদের মধ্যে সর্বপ্রথম যিনি মুহাম্মাদের সাথে নামাজ আদায় করেন। আলী শুরু থেকেই মুহাম্মদের সুরক্ষায় কাজ করেছিলেন এবং মুসলমানদের প্রায় সকল যুদ্ধে অংশ নিয়েছিলেন। অকুতোভয় যোদ্ধা হিসেবে তার খ্যাতি রয়েছে। বদর যুদ্ধ বিশেষ বীরত্বের জন্য মুহাম্মদ তাঁকে জুলফিকার নামক তরবারি উপহার দেন। খাইবারের সুরক্ষিত কামুস দুর্গ জয় করলে মুহম্মদ তাঁকে আসাদুল্লাহ বা “আল্লাহর সিংহ” উপাধিতে ভূষিত করেন। এছাড়া নবী করিম গাদীর খুমের ভাষণ তাঁকে মুমিনদের “মওলা” হিসেবে আখ্যায়িত করেন।
প্রারম্ভিক বর্ষসমূহ
আলীর মা-বাবার সাথে মুহাম্মাদ(সাঃ) র ঘনিষ্ঠ সম্পর্ক ছিল। মুহাম্মাদ(সা) যখন এতিম হয়েছিলেন এবং পরে তার দাদা আবদুল মুত্তালিবকে হারিয়েছিলেন, আলীর বাবা তাকে তার বাড়িতে নিয়ে যান। মুহাম্মাদ(সা) খাদিজাহ বিনতে খুওয়ালিদকে বিয়ে করার দুই-তিন বছর পরে আলীর জন্ম হয়। যখন আলীর পাঁচ বছর বয়স হয়েছিল, মুহাম্মাদ(সা) আলীকে তার বাড়িতে নিয়ে গেলেন। আলীর বাবা যিনি আর্থিকভাবে সুস্থ ছিলেন, অপরিচিত লোকদের খাবার দেওয়ার জন্য পরিচিত ছিলেন যদি তারা ক্ষুধার্ত ছিল। আলী দত্তকের পরেই মুহাম্মাদ(সাঃ)র নিকট থাকতেন।
মুহাম্মাদ(সা) যেখানেই গেছেন আলী সারাক্ষণ তার সাথে ছিলেন। এমনকি হেরা পর্বতমালায়ও যখন তিনি ধ্যানের জন্য গিয়েছিলেন আলী বেশিরভাগ সময় তার সাথে যেতেন। কখনও কখনও তারা ৩ বা ৪ দিন পাহাড়ে থাকতেন। মাঝে মাঝে আলী তার খাবার সেখানে নিয়ে যেতেন। নাহজুল বালাগায় আলী বলেছেন যে, “আমি নবীজির সাথে যেতাম যেমনটা বাচ্চা উট তার মায়ের সাথে যায়।”
ইসলাম গ্রহণ
আলীর জীবনের দ্বিতীয় সময়টি ৬১০ সালে শুরু হয়েছিল যখন তিনি ৯ বছর বয়সে বিনা দ্বিধায় ইসলাম ঘোষণা করেছিলেন এবং ৬২২ সালে মুহাম্মাদ এর হিজরতের সাথে মদীনায় এসে শেষ করেছিলেন। শিয়া মতবাদ দৃঢ়ভাবে দাবি করে যে, আলী কোনও পুরানো মক্কানীয় ঐতিহ্যবাহী ধর্মীয় আচার-অনুষ্ঠানে অংশ নেওয়ার আগেই তিনি ইসলাম গ্রহণ করেছিলেন, মুসলমানরা তাকে বহুশাস্ত্রবাদী বা পৌত্তলিক হিসাবে বিবেচনা করে। আলীর গ্রহণযোগ্যতাকে প্রায়শই ধর্মান্তরিত বলা হয় না কারণ তিনি মক্কার জনগণের মতো কোনও মূর্তি পূজারী ছিলেন না। তিনি ইব্রাহিমের ছাঁচে মূর্তি ভাঙা বলে পরিচিত ছিলেন এবং লোকদের জিজ্ঞাসা করেছিলেন যে তারা নিজেদের তৈরি মূর্তিকে কেন উপাসনা করে। এটি আলীর মহান বীরত্ব ও অন্তর্দৃষ্টি দেখায়, যিনি অবিশ্বাসীদের প্রহসনার বিষয়ে চিন্তা করেননি এবং খুব অল্প বয়সেই সঠিক ও ভুল সম্পর্কে চমৎকার পরিমাণে উপলব্ধি করেছিলেন।
জুল আশিরার ভোজনোৎসব
পুরো সমাবেশটি চুপ করে রইল, কিন্তু তরুণ আলী দারুণভাবে উঠে দাঁড়ালেন। সাহস এবং সকলের সামনে পরিচিত ধার্মিকতার বাক্যে তার দৃঢ় বিশ্বাস প্রকাশ করেছেন। তিনি কে বললেন, “যদিও এখানে উপস্থিত সকলের মধ্যে আমিই সবচেয়ে কম বয়সী, হে আল্লাহর রাসূল, আমি আপনার পাশে দাঁড়াব।” তিনি তৃতীয়বারের মত জিজ্ঞাসা করলেন আলী তখনও একমাত্র সমর্থক ছিলেন৷ মুহাম্মদ তখন আলীকে গ্রহণ করেছিলেন সুতরাং তিনিই প্রথম যুবক হয়ে ইসলামের পথে প্রবেশ করলেন। এটি দেখে বনু হাশিম বংশের সকলে মুহাম্মাদের কথায় বিদ্রূপ করে ভোজের কাছ থেকে চলে গেলেন, আবু লাহাব রসিকভাবে আবু তালিবকে বলেছিলেন, যাও এবং তোমার পুত্রের আনুগত্য কর যা আবু তালেব হাসিমুখে গ্রহণ করেছিলেন। আলী মুহাম্মদকে তার প্রচারে সাহায্য করার প্রতিশ্রুতি দিয়েছিলেন এবং সারা জীবন এই প্রতিশ্রুতি রেখেছিলেন।
মুসলমানদের ওপর নীপিড়নকালে
মক্কায় মুসলমানদের উপর অত্যাচার ও বনু হাশিম বর্জনের সময় আলী মুহাম্মদের সমর্থনে দৃঢ়ভাবে দাঁড়িয়েছিলেন। আলী ইসলামের শত্রুদের অপব্যবহার থেকে মুহাম্মদকে রক্ষা করেছেন। মুহাম্মদ যখন নিকটবর্তী শহরে তায়েফের কাছে ইসলাম প্রচার করতে গিয়েছিলেন তায়েফের বাচ্চারা তার প্রতি পাথর নিক্ষেপ করেছিল এবং ‘আলি যিনি নবীকে রক্ষা করেছিলেন এবং শিশুদেরকে নবী থেকে দূরে সরিয়ে দিয়েছিলেন। যৌবনে আলী ছিলেন দৃঢ়ভাবে নির্মিত, শক্ত বাহু, প্রশস্ত বুক এবং খুব শক্ত সাহসী ও চকচকে চেহারার অধিকারী। তার বয়সের বা তার চেয়েও বড় শিশুরা তাকে ভয় পেত এবং যখনই তারা নবীকে উপহাস করার চেষ্টা করত, তারা সর্বদা পালিয়ে যেত যখন তারা দেখত নবীর সুরক্ষার জন্য আলী দাঁড়িয়ে আছেন। যখন মুহাম্মাদ ইসলাম প্রচার শুরু করলেন তখন আলীর অন্তর্ভুক্ত কিছু লোক ব্যতীত সবাই তার বিরোধী ছিলেন। আলী কখনই তার চাচাত ভাইয়ের সাথে সহযোগিতা করতে এবং তার প্রতি তার ভালবাসা এবং আনুগত্য স্বীকার করতে পিছপা হননি। প্রতিটি অনুষ্ঠানে তিনি মুহাম্মাদের সকল প্রতিকূলতার বিরুদ্ধে ঢাল হিসাবে ছিলেন। একটি গুরুত্বপূর্ণ সময় এলো যখন মুহাম্মাদের শত্রুরা দৃঢ়ভাবে তাকে এবং তার পরিবারের সদস্যদের বর্জন করার সিদ্ধান্ত নিয়েছিল। পরিস্থিতি এতটাই হতাশাজনক হয়েছিল যে এমনকি তাদের জীবনও চরম বিপদে পড়েছিল। তিনি সর্বদা শৈশব থেকেই নবী মুহাম্মদকে রক্ষা করেছিলেন। মুহাম্মাদ তাকেও খুব ভালোবাসতেন। তার বাড়ির চারপাশে উপজাতিরা ঘেরাও করেছিল, যারা তাকে হত্যা করার ষড়যন্ত্র করেছিল। তারা ঘর থেকে বেরিয়ে আসা যে কোনও ব্যক্তিকে হত্যা করতে প্রস্তুত ছিল। এমন পরিস্থিতিতে আল্লাহ সুবহানাহু ওয়া তায়ালার নির্দেশে নবী মুহাম্মদ আবু বকরের সাথে মক্কা ছাড়ার প্রস্তুতি নিয়েছিলেন এবং রাতে, মুহাম্মাদ আলীকে সকল গচ্ছিত সম্পত্তি তাদের মালিকদের কাছে হস্তান্তর করতে বললেন। মুহাম্মাদ, আলীকে তার বিছানায় শুতে বললেন, তিনি আনন্দের সাথে আদেশটি অনুসরণ করলেন এবং সঙ্গে সঙ্গে বিছানায় শুয়ে পড়লেন। আলী ছদ্মবেশ ধারণের জন্য মুহাম্মাদের বিছানায় ঘুমিয়ে নিজের জীবনের ঝুঁকি নিয়েছিলেন, ফলে একটি হত্যার প্রচেষ্টা ব্যর্থ হয় এবং মুহাম্মাদের হিযরত নিশ্চিত হয়। এই রাতটিকে লাইলাত আল-মবিত বলা হয়। আলী কেবলমাত্র তার নবী মুহাম্মাদের জন্য তার জীবনকে নির্দ্বিধায় ঝুঁকিপূর্ণ করেছিলেন কারণ তিনি জানতেন যে সে রাতে মুহাম্মাদের বিছানায় বিশ্রাম নেওয়ার সময় কাফেররা তাকে হত্যা করতে পারে। এটি আলীর অসাধারণ ও অতুলনীয় নির্ভীকতার পরিচয় দেয় যিনি নিজের জীবন সম্পর্কে উদ্বিগ্ন ছিলেন না, বরং তিনি তার অস্তিত্বকে মুহাম্মাদের খেদমত করার প্রতিশ্রুতিবদ্ধ করেছিলেন কারণ তিনি পরের দিন যারা ছিলেন তাদের মুহাম্মাদের সকল গচ্ছিত সম্পত্তি সফলভাবে ফিরিয়ে দিয়েছিলেন। অতঃপর তিনি পরিবারের বাকি সদস্যদের সাথে মক্কার মদীনার উদ্দেশ্যে রওনা হলেন। আলীর সাথে তার মা ফাতেমা বিনতে আসাদ, তার খালা, হামজার স্ত্রী এবং মুহাম্মাদের এর কন্যা ফাতেমা এবং আরও অনেক মহিলা ছিলেন। মক্কার কাফেররা ‘আলীকে থামানোর চেষ্টা করেছিল কিন্তু আলী লড়াই করে, কাফেরদের তাড়িয়ে দিয়েছেন এবং তারা নিরাপদে মদীনায় পৌঁছেছিলেন। মুহাম্মদ শহরের সীমানার বাইরে পরিবারের অপেক্ষায় ছিলেন। তিনি আলী ও পরিবারের অন্যান্য সদস্যদের নিয়ে শহরে প্রবেশ করলেন। কিছু সূত্র মতে, তিনি মদীনা পৌঁছে মুহাম্মাদের প্রথম মক্কা অনুসারীদের মধ্যে একজন ছিলেন।
মদীনায় হিজরত
মহানবি হযরত মুহাম্মদ হিজরত করে মদিনা যাওয়ার সময় হযরত আলি-কে আমানতের মালের দায়িত্ব দিয়ে তার বিছানায় রেখে যান । জীবনের কঠিন ঝুঁকি সত্ত্বেও তিনি এ দায়িত্ব যথাযথভাবে পালন করেন। নবীর দেওয়া দায়িত্বের চেয়ে তিনি তাঁর জীবনের মূল্য তুচ্ছ বলে মনে করেছেন। দায়িত্ব পালনই ছিল তাঁর কাছে বড় ব্যাপার। আলী যখন মদিনায় হিজরত করেছিলেন তখন তার বয়স ২২ বা ২৩ বছর ছিল।
মুহম্মদের যুগ
আলী যখন মদিনায় হিজরত করেছিলেন তখন তার বয়স ২২ বা ২৩ বছর ছিল। মুহাম্মদ(সা) যখন তার সাহাবীদের মধ্যে ভ্রাতৃত্বের বন্ধন তৈরি করছিলেন, তখন তিনি আলীকে তার ভাই হিসাবে বেছে নিয়েছিলেন এবং দাবি করেছিলেন যে, "আলী ও আমি একই গাছের যখন মানুষ বিভিন্ন গাছের অন্তর্গত হয়।" দশ বছর ধরে মুহাম্মদ(সা) মদীনাতে সম্প্রদায়ের নেতৃত্বে ছিলেন, আলী তার সম্পাদক এবং প্রতিনিধি হিসাবে ছিলেন,প্রতিটি যুদ্ধে ইসলামের পতাকার আদর্শ বাহক ছিলেন, আক্রমণে যোদ্ধাদের দলকে নেতৃত্ব দিয়েছিলেন  এবং বার্তা এবং আদেশ বহন করেছিলেন। মুহম্মদ(সা)র একজন প্রতিনিধি হিসাবে এবং পরে তার ছেলে আইন অনুসারে, আলী মুসলিম সম্প্রদায়ের একজন কর্তৃত্বের অধিকারী ব্যক্তি ছিলেন৷
ফাতিমার সাথে বিবাহ
মদিনায় হিজরতের দ্বিতীয় বছরে মুহাম্মাদ(সা) তার কন্যা ফাতিমার জন্য বহু বৈবাহিক প্রস্তাব পেয়েছিলেন। কিন্তু শেষ পর্যন্ত আল্লাহর আদেশে তাকে আলীর সাথে বিবাহের সিদ্ধান্ত নেন। বদরের যুদ্ধের বেশ কয়েকদিন আগে তার সাথে তার বিয়ে হয়েছিল। তবে তিন মাস পরে এই বিবাহ উদযাপিত হয়েছিল। আলীর বয়স প্রায় ২৩ বছর এবং ফাতেমার বয়স ১৮ বছর। এটি সবচেয়ে আনন্দময় এবং উদযাপিত বিবাহ ছিল। তারা ছিলেন আল্লাহর উপর সন্তুষ্ট দম্পতি। তাদের দুই পুত্র সন্তানের নাম যথাক্রমে হাসান (আল-হ়াসান ইবনে ʿআলী ইবনে ʾআবী ত়ালিব) এবং হুসাইন (হোসাইন ইবনে আলী )।
সামরিক কর্মজীবন
তাবউকের যুদ্ধ ব্যতীত আলী সমস্ত যুদ্ধে অংশ নিয়েছিলেন এবং ইসলামের পক্ষে যুদ্ধে অভিযান পরিচালনা করেছিলেন। সেই যুদ্ধগুলিতে মানদণ্ডী হওয়ার পাশাপাশি আলী শত্রুদের দেশে অভিযান চালিয়ে যোদ্ধাদের দলকে নেতৃত্ব দিয়েছিল। আলী প্রথমে ৬২৪ সালে বদরের যুদ্ধে নিজেকে সাহসী যোদ্ধা হিসাবে প্রতিপন্ন করেছিলেন। মক্কার বীর যোদ্ধা ওয়ালিদ ইবনে উতবাকে পরাজিত করার মধ্য দিয়ে তিনি যুদ্ধ শুরু করেছিল। আলী উহুদ যুদ্ধের পাশাপাশি অন্যান্য অনেক যুদ্ধেও মুখ্য ভূমিকা পালন করেছিলেন, যেখানে তিনি জুলফিকার নামে পরিচিত দ্বিখণ্ডিত তরোয়াল চালিত করেছিলেন। উহুদ যুদ্ধ যুদ্ধের সময় মুসলিম বাহিনী ছত্রভঙ্গ হয়ে গেলে তিনি নবীকে রক্ষার ক্ষেত্রে বিশেষ ভূমিকা গ্রহণ করেছিলেন। তিনি খন্দকের যুদ্ধে মুসলিম বাহিনীর সেনাপতি ছিলেন, যেখানে তিনি কিংবদন্তি আরব যোদ্ধা আমর ইবনে আবদ-ওদকে পরাজিত করেছিলেন। ইহুদীদের বিরুদ্ধে খাইবার যুদ্ধ|খাইবার যুদ্ধের সময় মুসলমানরা খাইবারের শক্তিশালী ইহুদি দুর্গটি দখলের চেষ্টা করেছিল। রাসূল ঘোষণা করেছিলেন যে তিনি সেই ব্যক্তিকে দায়িত্ব দেবেন যিনি আল্লাহ ও তার রাসূলকে ভালবাসেন এবং তারাও তাকে ভালবাসে। পরের দিন মুহাম্মদ(সা) আলীর তুলনাহীন লড়াইয়ের ক্ষমতাকে বিশ্বাস করে তাকে দায়িত্ব দেন এবং তাকে মুসলিম নির্দেশ দিতেন। ইহুদিরা কেবল তার ইসলামের দাওয়াতকে প্রত্যাখ্যান করেছিল তাই নয়, তারা তাদের প্রখ্যাত ও সাহসী যোদ্ধা, মহারাবকে সামনে পাঠিয়েছিল, যারা আলীকে যুদ্ধার্থে আহ্বান করেছিল। আরবগণ আলীর অবিশ্বাস্য শক্তি ও শক্তি প্রত্যক্ষ করেছিলেন, যিনি তার তরোয়ালটির প্রবল আঘাতের দ্বারা মাহরবকে হত্যা করেছিলেন। অতঃপর, মুহাম্মাদ(সা) তাকে “আসাদুল্লাহ” উপাধি দিয়েছিলেন, যার অর্থ “আল্লাহর সিংহ”।
ইসলামের জন্য আত্মোৎসর্গ
মুহম্মদ(সা) আলীকে কুরআনের পাঠ্য রচনাকারীদের একজন হিসাবে মনোনীত করেছিলেন, যা পূর্ববর্তী দুই দশকে মুহাম্মদ(সা)র প্রতি অবতীর্ণ হয়েছিল। ইসলাম যেভাবে আরব জুড়ে ছড়িয়ে পড়তে শুরু করেছিল, আলী নতুন ইসলামিক শৃঙ্খলা প্রতিষ্ঠায় সহায়তা করেছিলেন। ৬২৮ সালে তাকে হুদায়বিয়ার সন্ধি, মুহাম্মদ(সা) ও কুরাইশের মধ্যে সন্ধি রচনা করার জন্য নির্দেশ দেওয়া হয়েছিল। আলী এতটাই বিশ্বাসযোগ্য ছিলেন যে মুহাম্মদ(সা) তাকে বার্তা বহন করতে ও আদেশগুলি ঘোষণা করতে বলেছিলেন। ৬৩০ খ্রিষ্টাব্দে আলি মক্কায় তীর্থযাত্রীদের বিশাল সমাবেশে কুরআনের একটি অংশ আবৃত্তি করেছিলেন যা মুহাম্মদ(সা) এবং ইসলামী সম্প্রদায়কে আরব মুশরিকদের সাথে পূর্ববর্তী চুক্তি দ্বারা আবদ্ধ ঘোষণা করে না। ৬৩০ খ্রিষ্টাব্দে মক্কা বিজয়ের সময় মুহাম্মদ (সা)আলীকে নিশ্চয়তা দিতে বলেছিলেন যে এই বিজয় রক্তহীন হবে। তিনি আলীকে বনু আউস, বানু খাজরাজ, তায়ে এবং কাবা'র সমস্ত পূজা মূর্তি ভাঙার আদেশ দিয়েছিলেন যা পুরাতন কালের শিরক দ্বারা এটি অশুচি হওয়ার পরে এটিকে পবিত্র করা হয়েছিল। ইসলামের শিক্ষার প্রচারের জন্য এক বছর পর আলীকে ইয়েমেনে প্রেরণ করা হয়েছিল। তিনি বিভিন্ন বিবাদ নিষ্পত্তি এবং বিভিন্ন উপজাতির বিদ্রোহ রোধের দায়িত্ব পালন করেন।
প্রথম ফিতনা
উসমান ঘাতক কর্তৃক নিহত হলে অনেক ব্যক্তিবর্গ আলিকে হত্যার সাথে সংশ্লিষ্ট, একথা বলাবলি করতে থাকে। আলি সরাসরি এ কথা অস্বীকার করেন। পরবর্তীতে জনগণ তাকে খলিফা নিযুক্ত করতে চাইলে তিনি অস্বীকৃতি জানান। তবুও জণগণ জোরপূর্বক তাকে খলিফা মনোনীত করে। এরপরেও হত্যার সংশ্লিষ্টতা বিষয়ে আলির সম্পর্ক বিষয়ে তর্ক বিতর্ক চলতে থাকে। একপর্যায়ে তা চরম আকার ধারণ করতে থাকে এবং আয়িশা ও তার বিরুদ্ধে বিদ্রোহী হয়ে ওঠেন। হত্যার প্রতিশোধ নেওবার উদ্দেশ্যে তিনি জনগণের সাথে এক হন এবং বসরার ময়দানে আলির বিরুদ্ধে যুদ্ধের আয়োজনে শরিক হন। আলির বিরুদ্ধে এ যুদ্ধে তিনি পেছন থেকে নির্দেশনা ও নেতৃত্ব দেন। ইসলামের ইতিহাসে এ যুদ্ধটি বসরার যুদ্ধ বা উটের যুদ্ধ নামে পরিচিত। যুদ্ধে আলির বিরুদ্ধবাহিনী পরাজিত হয় কিন্তু পরবর্তী ইতিহাসে এ যুদ্ধের প্রভাব ছিল ব্যাপক ও সুদূরপ্রসারী।
কুফায় গুপ্তহত্যা
৪০ হিজরীর ১৯শে রমজান বা ৬৬১ খ্রিষ্টাব্দের ২৭শে জানুয়ারি মসজিদে কুফায় নামাজ পড়ার সময় তিনি, খারেজী আব্দুর রহমান ইবনে মুলজাম কর্তৃক হামলার শিকার হন। তিনি নামাজে সেজদা দেওয়ার সময় ইবনে মুলজামের বিষ-মাখানো তরবারী দ্বারা আঘাতপ্রাপ্ত হন। আলী তার পুত্রকে নির্দেশ দেন কেউ যেন খারেজীদের আক্রমণ না করে, তার বদলে তিনি নির্দেশ দেন যে, যদি তিনি বেঁচে যান, তবে যেন ইবনে মুলজামকে ক্ষমা করে দেয়া হয়; আর যদি তিনি মারা যান, তবে ইবনে মুলজামকে যেন নিজ আঘাতের সমতুল্য একটি আঘাত করা হয় (তাতে ইবনে মুলজামের মৃত্যু হোক বা না হোক।)। আলী হামলার দুদিন পর ২৯শে জানুয়ারি ৬৬১ খ্রিষ্টাব্দে (২১শে রমজান ৪০ হিজরী) মৃত্যুবরণ করেন। আল-হাসান তার নির্দেশনা অনুযায়ী কিসাস পূর্ণ করেন এবং আলীর মৃত্যুর পর ইবনে মুলজামকে সমপরিমাণ শাস্তি প্রদান করেন।
জ্ঞান সাধনা
হযরত আলী (রা.) অসাধারণ মেধার অধিকারী ছিলেন। ছোট বেলা থেকেই তিনি ছিলেন জ্ঞান তাপস ও জ্ঞান সাধক। তিনি সর্বদা জ্ঞানচর্চা করতেন। হাদিস, তাফসির,আরবি সাহিত্য ও আরবি ব্যাকরণে  তিনি তাঁর যুগের সেরা ব্যাক্তিত্ব ছিলেন। কথিত আছে যে, 'হযরত মুহাম্মদ (স.) হলেন জ্ঞানের শহর, আর আলী হলেন তার দরজা '। তার রচিত 'দিওয়ানে আলী' নামক কাব্য গ্রন্থটি আরবি সাহিত্যের অমূল্য সম্পদ।
কোরআনে আলীর উল্লেখ
হযরত আলীর রাঃ শানে পবিত্র কুরআনের আয়াত নাযিল হয়েছে বলে উলামা কেরাম মনে করেন। ইবনে আসাকির হযরত ইবনে আব্বাস থেকে বর্ণনা করেছেন যে,কোন ব্যক্তির গুণ বর্ণনায় এত অধিক কুরআনের বাণী অবতীর্ণ হয়নি যা হযরত আলী সম্পর্কে অবতীর্ণ হয়েছে। হযরত ইবনে আব্বাস আরও বলেছেন যে,হযরত আলীর শানে  অনেক ’ আয়াত নাযিল হয়েছে এবং তাঁর গুণাবলি অত্যধিক ও প্রসিদ্ধ। পবিত্র কুরআনের নাযিলকৃত আয়াতগুলোর মধ্যে উল্লেখযোগ্য কয়েকটি নিম্নে উল্লেখ করা হল :
১. সূরা বাকারার ২০৭ নং আয়াত
وَمِنَ النَّاسِ مَنْ يَشْرِي نَفْسَهُ ابْتِغَاءَ مَرْضَاتِ اللَّهِ وَاللَّهُ رَءُوفٌ بِالْعِبَادِ
"এবং মানুষের মধ্যে এমনও আছে,যে আল্লাহর সন্তোষ লাভের জন্য নিজের জীবন পর্যন্ত বিক্রয় করে দেয় এবং আল্লাহ (এরূপ) বান্দাদের প্রতি অতিশয় অনুগ্রহশীল।"
সালাবী তাঁর তাফসীর গ্রন্থে বর্ণনা করেছেন যে, রাসূলুল্লাহ (সা.) যখন মক্কা থেকে মদীনায় হিজরত করার প্রস্তুতি নিলেন সেই সময় হযরত আলীকে তাঁর বিছানায় শুয়ে থাকার নির্দেশ দেন যাতে কাফির-মুশরিকরা মনে করে যে,রাসূল তাঁর নিজ ঘরেই রয়েছেন। আলী (আ.) নির্দ্বিধায় এ নির্দেশ পালন করলে মহান আল্লাহ এ আয়াত নাযিল করেন।
সূরা শূরার ২৩ নং আয়াত
قُلْ لَا أَسْأَلُكُمْ عَلَيْهِ أَجْرًا إِلَّا الْمَوَدَّةَ فِي الْقُرْبَى
"বল,আমি এর বিনিময়ে তোমাদের নিকট থেকে আমার নিকটাত্মীয়দের প্রতি ভালবাসা ছাড়া আর কোন প্রতিদান চাই না।"
রাসূলুল্লাহ (সা.)-এর নিকটাত্মীয় আহলে বাইতের সদস্যদের প্রতি ভালবাসা পোষণকে এ আয়াত দ্বারা মহান আল্লাহ মুসলমানদের জন্য ফরয বলে ঘোষণা করেন।
হযরত আবদুল্লাহ ইবনে আব্বাস বর্ণনা করেছেন : যখন এ আয়াত নাযিল হল তখন সাহাবিগণ জিজ্ঞেস করলেন,হে রাসূলুল্লাহ! আপনার নিকটাত্মীয়,যাদেরকে ভালবাসা আমাদের ওপর ওয়াজিব করা হয়েছে তারা কারা? রাসূল (সা.) বললেন : আলী,ফাতেমা,হাসান ও হুসাইন।
সূরা মায়েদার ৫৫ নং আয়াত
إِنَّمَا وَلِيُّكُمُ اللَّهُ وَرَسُولُهُ وَالَّذِينَ آمَنُوا الَّذِينَ يُقِيمُونَ الصَّلَاةَ وَيُؤْتُونَ الزَّكَاةَ وَهُمْ رَاكِعُونَ
শীয়া-সুন্নি উভয় মাযহাবের তফসীরকাররা একমত যে,আয়াতটি হযরত আলী (আ.)-এর শানে নাযিল হয়েছে। যেমন ইবনে মারদুইয়া এবং খাতীব বাগদাদী ইবনে আব্বাস সূত্রে এবং তাবরানী ও ইবনে মারদুইয়া আম্মার ইবনে ইয়াসির ও আলী ইবনে আবি তালিব সূত্রে বর্ণনা করেছেন যে,আয়াতটি আলী ইবনে আবি তালিব (আ.) সম্পর্কে অবতীর্ণ হয়েছে যখন তিনি রুকু অবস্থায় যাকাত দেন।
ঘটনাটি এরূপ : একদিন হযরত আলী (আ.) মদীনার মসজিদে নামায পড়ছিলেন। এমন সময় একজন ভিক্ষুক এসে ভিক্ষা চাইল। কিন্তু কোন ভিক্ষা না পাওয়ায় সে ফরিয়াদ করল যে,রাসূলের মসজিদ থেকে সে খালি হাতে ফিরে যাচ্ছে। এ সময় হযরত আলী রুকু অবস্থায় ছিলেন। তিনি সেই অবস্থায় তাঁর ডান হাতের আঙ্গুল থেকে আংটি খুলে নেওয়ার জন্য ভিক্ষুকের প্রতি ইশারা করেন। ভিক্ষুক তাঁর হাত থেকে আংটি খুলে নেয়। এ ঘটনার প্রেক্ষিতে উপরিউক্ত আয়াত নাযিল হয়।
শিয়া দৃষ্টিভঙ্গি
আলী রাজনৈতিক ও আধ্যাত্মিকভাবে শিয়া সম্প্রদায়ের নিকট গুরুত্বপূর্ণ। আলী সম্পর্কিত অসংখ্য আত্মজৈবনিক সূত্র প্রায়শই সাম্প্রদায়িক ধারায় পক্ষপাতদুষ্ট, তবে তারা একমত যে তিনি ছিলেন একজন ধর্মপ্রাণ মুসলমান, ইসলামের জন্য নিবেদিতপ্রাণ এবং কোরআন ও সুন্নাহর অনুসারী ন্যায়পরায়ণ শাসক। আলী উসলামেরর চতুর্থ খলিফা হলেও শিয়ারা তাঁকে নবীপরবর্তী প্রথম খলিফা ও ইমাম হিসেবে গণ্য করে। শিয়া মুসলমানেরা আরও বিশ্বাস করে যে, আলী ও অন্য ইমামগণ—যাদের সকলেই মুহাম্মদ(সা)এর পরিবার তথা আহল আল-বাইতের অন্তর্ভুক্ত—হলেন মুহম্মদ(সা)র ন্যায্য উত্তরাধিকারী।
সূফী দৃষ্টিভঙ্গি
مظهر العجائب مولى المؤمنين كرم الله وجهه
উসমান ইবন আফফান
উসমান ইবন আফ্‌ফান (عثمان بن عفان; জন্মঃ c. ৫৭৯ – মৃত্যুঃ ১৭ জুন ৬৫৬) ছিলেন ইসলামের তৃতীয় খলিফা। ৬৪৪ থেকে ৬৫৬ খ্রিষ্টাব্দ পর্যন্ত খিলাফতে অধিষ্ঠিত ছিলেন। খলিফা হিসেবে তিনি চারজন খুলাফায়ে রাশিদুনের একজন। উসমান আস-সাবিকুনাল আওয়ালুনের (প্রথম পর্বে ইসলাম গ্রহণকারী) অন্তর্ভুক্ত। এছাড়াও তিনি আশারায়ে মুবাশ্‌শারা'র একজন এবং সেই ৬ জন সাহাবীর মধ্যে অন্যতম যাদের উপর মুহাম্মদ সন্তুষ্ট ছিলেন। তাকে সাধারণত হযরত উসমান হিসেবে উল্লেখ করা হয়। কুরাইশ গোত্রের বিশিষ্ট বংশ বনু উমাইয়ায় জন্মগ্রহণকারী। প্রথম দিকের ইসলামিক ইতিহাসে অন্যতম প্রধান ভূমিকা পালনকারী এবং তিনি কুরআনের আদর্শ সংস্করণ সংকলনের আদেশ দেওয়ার জন্য পরিচিত ছিলেন।
উসমানের নেতৃত্বে ৬৫০ সালে ইসলামী সাম্রাজ্য ফার্স (বর্তমান ইরান) এবং ৬৫১ সালে খোরাসান (বর্তমান আফগানিস্তান) এর কয়েকটি অঞ্চলে প্রসারিত হয়েছিল। ৬৪০ এর দশকের মধ্যে আর্মেনিয়া বিজয় শুরু হয়েছিল।
জন্ম
উসমানের জন্ম সন ও তারিখ নিয়ে বেশ মতপার্থক্য রয়েছে। অধিকাংশের মতে তার জন্ম ৫৭৬ খ্রিষ্টাব্দে অর্থাৎ হস্তীসনের ছয় বছর পর। এ হিসেবে তিনি মুহাম্মাদ এর চেয়ে বয়সে ছয় বছরের ছোট। অধিকাংশ বর্ণনামতেই তার জন্ম সৌদি আরবের মক্কা নগরীতে। অবশ্য অনেকের বর্ণনামতে তার জন্ম তায়েফ নগরীতে বলা হয়েছে।  লিখেছেন : "নবীর থেকে ছয় বছরের ছোট উসমান একজন কাপড়ের ব্যবসায়ী ছিলেন; এছাড়াও তিনি মহাজনের ব্যবসা করতেন, অর্থাৎ বিভিন্ন উদ্যোগে অর্থ বিনিয়োগ করতেন যার লভ্যাংশের অর্ধেক তিনি পেতেন (ইবন সা'দ, iii, ১১১) এবং অর্থসংশ্লিষ্ট বিষয়ে তিনি ছিলেন অতি সূক্ষ্ণ (আল-ওয়াকিদি ডব্লিউ.২৩১)।"
পরিবার ও বংশ
উসমানের উপাধি জুন-নুরাইন এবং জুল-হিজরাতাইন। তার পিতা আফ্‌ফান এবং মাতা আরওয়া বিনতু কুরাইজ। তিনি কুরাইশ বংশের উমাইয়্যা শাখার সন্তান ছিলেন। তার ঊর্ধ্ব পুরুষ আবদে মান্নাফে গিয়ে মুহাম্মদের বংশের সাথে মিলিত হয়েছে। তার নানী বায়দা বিনতু আবদুল মুত্তালিব ছিলেন মুহাম্মদের ফুফু। সেই হিসাবে তিনি মুহাম্মদ এর ভাগ্নে।